tinna leikstýrir "mundu"
tökum á stuttmyndinni “munda” lauk í gær en handritið er eftir listakonuna og skáldið bergþóru snæbjörnsdóttur. tinna hrafnsdóttir leikstýrir myndinni og freyja filmwork framleiðir en meðframleiðandi er pegasus. Í aðalhlutverkum eru stórleikararnir guðrún gísladóttir og sigurður sigurjónsson og danska tökukonan louise mclaughlin tók myndina.
munda er önnur myndin af fimm doris film verkefnum wift sem fer í framleiðslu. doris film verkefnið er eftir sænskri fyrirmynd en allar myndir sem framleiddar eru undir formerkjum doris film, verða að hafa konur í öllum lykilhlutverkum fyrir framan og aftan myndavélarnar.
doris film á Íslandi byrjaði með handritasamkeppni kvenna þar sem 11 handrit af 102 voru valin og þróuð áfram og að lokum komust 5 handrit í lokaúrslitahópinn.
stuttmyndin “regnbogapartý” eftir evu sigurðardóttur framleidd af askja films var fyrsta doris myndin sem var fór í framleiðslu og hefur nú unnið til fjölda alþjóðlegra verðlauna. undirbúningur fyrir tökur á næstu doris film er að hefjast en handritið er eftir brynju dögg friðriksdóttur og mun helga rakel rafnsdóttir leikstýra myndinni.
ein doris mynd í fullri lengd er í þróun og hefur nú þegar hlotið tvo af þremur handritsstyrkum kvikmyndamiðstöðvar en handritið er eftir sóley kaldal og dögg mósesdóttir mun leikstýra myndinni.
doris verkefnið hefur nú þegar breytt heilmiklu fyrir konur í kvikmyndagerð á Íslandi með því að skapa eftirpurn eftir konum í fleiri stöður við gerð kvikmynda líkt og það gerði fyrir tæplega 20 árum síðan í svíþjóð þar sem staða kynjanna er jöfnust í faginu á heimsvísu.
wift (women in film and television) á Íslandi stóð fyrir gjörningi á eddunni um síðustu helgi þar sem konur í kvikmyndagerð mættu í jakkafötum. tilgangur gjörningsins var ekki að gagnrýna úthlutanir kvikmyndasjóðs heldur að vekja athygli á hversu einsleitt samfélagið er þegar aðeins sögur karla eru sagðar og sýn karla ein metin vænleg til framleiðslu. tilgangurinn var heldur ekki að gera lítið úr karlkyns kollegum okkar heldur var tilgangurinn að skapa umræðu um þetta alvarlega vandamál sem veik staða kvenna innan stéttarinnar er. eina vænlega leiðin til lausnar er að hlaupa ekki í vörn, draga ekki umræðuna á villigötur og viðurkenna vandamálið.
eddutilnefningarnar gefa okkur mikilvægar vísbendingar; konur eru ekki sýnilegar, hvorki fyrir framan eða aftan myndavélarnar. ef tekið er mið af aukningu kvenhlutverka síðustu tuttugu árin mun það taka okkur 700 ár að jafna kynjahlutfallið á hvíta tjaldinu. skortur á sögum og sýn kvenna og kynfærabundin sýn karla á konur er beygla sem veldur stöðnun í kvikmyndagerð. Það er ólíðandi að listgrein sem telur sig brautryðjandi og framsækna sætti sig við slíkan skort og viðhaldi þannig misrétti innan þjóðfélagsins og jafnvel auki það.
kvikmyndir eru nefnilega öflugur miðill sem hefur afgerandi áhrif á skoðanir fólks og viðhorf. rannsóknir sýndu t.a.m. að eftir áhorf á átján þætti þar sem forseti bandaríkjanna var kona voru áhorfendur 68% líklegri til að kjósa konu sem forseta. eftir að sýningar hófust á csi stórjókst áhugi kvenna á meinafræði í bandaríkjunum. Þess vegna er skortur á konum í ráðandi hlutverkum í kvikmyndum og sjónvarpi hættuástand eins og kristín jóhannesdóttir komst að orði í ræðu sinni á eddunni og kallaði þjóðfélagsmein. kvikmyndir skipta máli, kyn skiptir máli. horfum opnum og gagnrýnum augum á stöðuna og krefjumst breytinga. Í lausninni felst áframhaldandi sókn kvikmyndagerðar á Íslandi og skiptir okkur öll máli.
með vinsemd,
stjórn wift á Íslandi